open-index/open-wikipedia-markdown huggingface dataset:
Παραβολή (θεολογία)

**Παραβολή** είναι μια ανεπτυγμένη παροιμία, που αποτελεί αφήγηση "πλαστών" γεγονότων, τα οποία όμως είναι δυνατόν να συμβούν.

Συνεπώς  παραβολή δεν συγγενεύει ούτε προς τον μύθο, όπου μπορεί να περιγράφονται απίθανα γεγονότα, ούτε με την αλληγορία της οποίας πρόσωπα και πράγματα είναι ιδεατά.

Πρότυπα παραβολικής διδασκαλίας αποτελούν οι παραβολές του Ιησού Χριστού που αναφέρονται στη Καινή Διαθήκη, και πιο συγκεκριμένα στα Συνοπτικά Ευαγγέλια, με τις οποίες προκαλούσε την προσοχή και το ενδιαφέρον των ακροατών του και τους εισήγε με φυσικές και ζωηρές εικόνες στην κατανόηση των υπερκόσμιων αληθειών και μυστηρίων της βασιλείας Του. Ο Ευαγγελιστής Ιωάννης τις αποκαλεί και "παροιμίες".

Μία από τίς πιό δημοφιλείς παραβολές είναι η  Παραβολή του Ασώτου Υιού η οποία διαβάζεται στην Ορθόδοξη Εκκλησία την Κυριακή του ασώτου.

## Αριθμός παραβολών
Το Ευαγγέλιο του Λουκά περιέχει τον μεγαλύτερο συνολικό αριθμό παραβολών (24) απο τις οποίες οι δεκαοκτώ είναι μοναδικές παραβολές, το Ευαγγέλιο του Ματθαίου περιέχει 23 παραβολές από τις οποίες έντεκα είναι μοναδικές και το Ευαγγέλιο του Μάρκου περιέχει 8 παραβολές από τις οποίες δύο είναι μοναδικές.

Ο Ουίλιαμ Μπάρι, στην Καθολική Εγκυκλοπαίδεια του 1913, αναφέρει:Δεν υπάρχουν παραβολές στο Ευαγγέλιο του Αγίου Ιωάννη. Στα Συνοπτικά Ευαγγέλια... τις θεωρούμε συνολικά τριάντα τρείς. Αλλά μερικοί έχουν αυξήσει τον αριθμό ακόμη και σε εξήντα, συμπεριλαμβάνοντας παροιμιώδεις εκφράσεις (των κειμένων)".Στο βιβλίο *Harmony of the Gospels,* οι Στίβεν Κοξ και Κέντελ Ίσλεϊ, παρέχουν μια "Ευαγγελική αρμονία" για τις παραβολές με βάση τις ακόλουθες μετρήσεις: Οι μοναδικές παραβολές (που δεν αναφέρονται και σε άλλα ευαγγέλια παρά μόνο σε ένα) είναι: στο Κατά Ματθαίον 11, στο Κατά Μάρκον 2, στο Κατά Λουκάν 18, στα Κατά Ματθαίον και Κατά Λουκάν 4 και στα Κατά Μάρκον, Κατά Ματθαίον και Κατά Λουκάν 6. Δεν παραθέτουν παραβολές του Κατά Ιωάννην Ευαγγελίου.

## Παραπομπές


Κατηγορία:Χριστιανική θεολογία
Αργώ (πετρελαιοφόρο)

**Αργώ Ι ([[Πετρελαιοφόρο]]) / 11**

Πρώην ‘SOLNA’. Πρώην ‘GRANLUND’. Πρώην ‘CORBIS’. Πρώην ‘WAR RANEE’.

Κατασκευάστηκε το 1918 στα ναυπηγεία ‘SWANF HUNTER’ με χωρητικότητα 7310 τόνους. Εντάχθηκε στο Πολεμικό Ναυτικό το 1936 και αργότερα νοικιάστηκε για ιδιωτικές μεταφορές. 

Εκποιήθηκε στις 30 Σεπτεμβρίου 1961.

Κατηγορία:Ελληνικά πετρελαιοφόρα
Γεώργιος Τοπάλης

-->

}}

Ο **Γεώργιος Τοπάλης** (; - Πάτρα 1954),  ήταν σταφιδέμπορος και δήμαρχος Πατρέων.

## Βιογραφία
Ήταν παντρεμένος με την Σοφία Κόλλα, κόρη του Ανδρέα Κόλλα, και είχε ένα γιό, τον Ιωάννη. Στις 18 Αυγούστου 1920 ανέλαβε δήμαρχος Πατρέων ως διάδοχος του προηγούμενου δημάρχου που παύθηκε από την Κυβέρνηση. Στη θέση αυτή παρέμεινε για τρεις μήνες. Στις επόμενες εκλογές(1925) ήταν υποψήφιος δήμαρχος, αλλά συγκέντρωσε μόνο 11%. Χρημάτισε πρόεδρος της Φιλαρμονικής Εταιρείας Πατρών από το 1911 μέχρι και το 1946. 

Πέθανε τον Απρίλιο του 1954 και άφησε την προσωπική του βιβλιοθήκη στην Δημοτική Βιβλιοθήκη Πατρών. 

Το 1988 ιδρύθηκε το ίδρυμα «Ιωάννου και Ευτέρπης Τοπάλη» με σκοπό την άνοδο του πνευματικού επιπέδου των φοιτητών.

## Παραπομπές


## Βιβλιογραφία

* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3



Κατηγορία:Δήμαρχοι Πατρών
Κατηγορία:Έλληνες ευεργέτες
Πετρελαιοφόρο

Ως **πετρελαιοφόρο (Π/Φ)** πλοίο χαρακτηρίζεται ειδικός τύπος δεξαμενόπλοιου με ιδιαίτερο εξοπλισμό και μέσα μεταφοράς πετρελαιοειδών καυσίμων, και άλλων παραγώγων. Το μέγεθος αυτών των πλοίων είναι πολύ μεγάλο και έχουν μεταφορική ικανότητα έως και 550.000 τόνους. Τα φορτία που μεταφέρονται είναι πολύ επικίνδυνα και τα πλοία είναι εφοδιασμένα με πλήρωση αδρανούς αερίου (Ιnert Gas) στης δεξαμενές τους. Καθόλη δε τη διάρκεια φόρτωσης, μεταφοράς και εκφόρτωσης πετρελαιοειδών απαραίτητα πρέπει να φερουν επηρμένο το σήμα Μπράβο (Bravo) που σημαίνει ότι μεταφέρουν ή διενεργούν φόρτωση ή εκφόρτωση ευφλέκτων υλών.

## Στο πολεμικό ναυτικό
Τέτοιο τύπο πλοίων διαθέτουν όλες οι ναυτικές δυνάμεις των Χωρών του κόσμου. Στο Ελληνικό Πολεμικό Ναυτικό υφίστανται πετρελαιοφόρα που υπάγονται απ΄ ευθείας στο Αρχηγείο Στόλου καθώς και μικρότερα (βοηθητικά) που υπάγονται στη Διοίκηση Διοικητικής Μέριμνας Ναυτικού (ΔΔΜΝ), που αποτελούν μονάδες των Ναυστάθμων.

Τα πετρελαιοφόρα του Ελληνικού Πολεμικού Ναυτικού είναι:

* Αργώ (Πετρελαιοφόρο) / 11
* Αρέθουσα (Πετρελαιοφόρο) / Α-377
* Αριάδνη (Πετρελαιοφόρο) / Α-414
* Αριπήδων (Πετρελαιοφόρο) / Κ001
* Βοιβηίς (Πετρελαιοφόρο) / Υ/Φ-10, Υ/Φ-05, Α-471
* Ζεύς Ι (Πετρελαιοφόρο) / Α-372
* Ζεύς ΙΙ (Πετρελαιοφόρο) / Α-375
* Ξάνθη Ι (Πετρελαιοφόρο) / ΑΚ 94, ΑΚ 578
* Κρόνος (Πετρελαιοφόρο) / Α-373
* Ποσειδών ΙΙ (Πετρελαιοφόρο) / Α-375, Α-345
* Προμηθεύς (Πετρελαιοφόρο) / 76
* Προμηθεύς Α-374 (Πετρελαιοφόρο) / A-374
* Ωρίων ΙΙ (Πετρελαιοφόρο) / Α-376 

Το Πολεμικό Ναυτικό μετέτρεψε τα Πλοία Γενικής Υποστήριξης Προμηθεύς Α-374, Αξιός Α-464 και Αλιάκμων Α-470 σε πετρελαιοφόρα.

## Δείτε επίσης

*Πετρέλευση
*Υγρά φορτία πλοίων

Κατηγορία:Δεξαμενόπλοια
Κατηγορία:Τεχνολογία Πετρελαίου
Αρέθουσα A-377 (πετρελαιοφόρο)

Το **Αρέθουσα Α-377** (πρώην *USS Natchaug AOG-54*) ήταν αμερικανικό Πετρελαιοφόρο τύπου *Patapsco* που προσχώρησε στο Ελληνικό Πολεμικό Ναυτικό.

## Ιστορία
Ναυπηγήθηκε στις Ηνωμένες Πολιτείες Αμερικής στις 6 Δεκεμβρίου 1944 στα ναυπηγεία «*Cargill Inc., Savage*» της Μινεσότα. Καθελκύστηκε στις 15 Αυγούστου 1944 και εντάχθηκε στο Αμερικανικό Πολεμικό Ναυτικό στις 16 Ιουλίου 1945 με το όνομα «*Natchaug*».

### Πολεμική δράση
Ως «*Natchaug*» πήρε μέρος σε πολλές επιχειρήσεις του Αμερικανικού Πολεμικού Ναυτικού στον Ειρηνικό Ωκεανό, έχοντας ως βάση κυρίως το νησί Γκουάμ ή το λιμάνι Περλ Χάρμπορ της Χαβάης. Για τις υπηρεσίες του κατά τη διάρκεια του πολέμου της Κορέας έλαβε ένα αστέρι μάχης.

### Μετάταξη
Τον Φεβρουάριο του 1959 διατάχθηκε να προετοιμαστεί για αδρανοποίηση και στις 24&nbsp;Ιουλίου παροπλίστηκε από το ναυτικό των Η.Π.Α. και παραχωρήθηκε στην ελληνική κυβέρνηση σύμφωνα με τους όρους του «Προγράμματος Στρατιωτικής Βοήθειας». Το πλοίο παρελήφθηκε από τον Πλωτάρχη Γκολφίνο Πετιμεζά στο Περλ Χάρμπορ, η μετάταξη στο Ναυτικό Μητρώο έγινε την 1η Αυγούστου του 1959. Το πλοίο χρησιμοποιήθηκε σαν πετρελαιοφόρο του ελληνικού στόλου. Ομοίου τύπου πλοίο στον στόλο ήταν το Αριάδνη A-414.

Το πλοίο διέθετε δυνατότητα πετρελεύσεως εν πλω δύο σκαφών ταυτοχρόνως, ένα από κάθε πλευρά. Είχε μέγιστο εκτόπισμα 4.335 τόνους και η μεταφορική του ικανότητα ήταν περίπου 2.200 τόνους πετρελαίου. Για την πρόωση χρησιμοποιούσε κινητήρες ντίζελ με δύο έλικες και είχε μέγιστη ταχύτητα 14&nbsp;κόμβους. Ο οπλισμός του αποτελούνταν από τρια πυροβόλα των 3&nbsp;ιντσών. Διοικητικά υπαγόταν στη Διοίκηση Αντιτορπιλικών. Βάση του ήταν οι εγκαταστάσεις της Διοίκησης Καυσίμων του Ναυστάθμου Σαλαμίνας (Πειραιάς). Παροπλίσθηκε στις 31&nbsp;Μαρτίου 2004.

## Πλοία με το όνομα «''Αρέθουσα''»
Το «*Αρέθουσα*» *A-377* είναι το δεύτερo κατά σειρά από τα δύο πλοία συνολικά που φέρουν το όνομα αυτό, το άλλο είναι το τορπιλοβόλο πλοίο Αρέθουσα που ενετάγη κατά τον Α΄ Παγκόσμιο Πόλεμο.

## Πηγές

* 
* 

* Το παρόν λήμμα περιέχει κείμενο από το *[[:en:Dictionary of American Naval Fighting Ships|Dictionary of American Naval Fighting Ships]]* που είναι κοινό κτήμα. www.history.navy.mil: Natchaug 

Κατηγορία:Ελληνικά πετρελαιοφόρα
Θάνος Κανακάρης (αποσαφήνιση)

Με το ονοματεπώνυμο **Θάνος Κανακάρης** μπορεί να αναφέρεται κάποιο από τα εξής πρόσωπα:
* Ο Αθανάσιος Κανακάρης (1760 - 1828), αγωνιστής του 1821
* Ο Αθανάσιος Κανακάρης - Ρούφος (1830 - 1902) πολιτικός
.vn

**.vn** είναι ο top-level domain κωδικός για το Βιετνάμ στο Διαδίκτυο.

## Παραπομπές


## Δείτε επίσης
* Κατάλογος top-level domains

## Εξωτερικοί σύνδεσμοι
* IANA Πληροφορίες για τον κωδικό .vn στο whois 

Κατηγορία:Βιετνάμ
Κατηγορία:Top-level domains
Άρης (γαβάρα)

Η γαβάρα **Άρης** (πρώην **Ηρακλής**) εκτοπίσματος 390 τόνων ναυπηγήθηκε στη Γένοβα το 1818 και συμμετείχε στον αγώνα της ανεξαρτησίας της Ελλάδος. Έφερε οπλισμό δύο πυροβόλων των 12 λιβρών και πλήρωμα 45 ατόμων. Αγοράστηκε από την Ελληνική κυβέρνηση τον Ιούνιο του 1834 από τον Νικόλαο Βώκο αντί 23.000 δραχμών και χρησιμοποιήθηκε κυρίως σαν φορτηγό. Βυθίστηκε στις 14&nbsp;Αυγούστου 1842 στην Προποντίδα λόγω θαλασσοταραχής ενώ έπλεε προς το Γαλάτσι της Ρουμανίας με κυβερνήτη τον Α. Ζερβό (πλοίαρχος Γ΄&nbsp;τάξης).

## Πλοία με το όνομα ''Άρης''

Η γαβάρα *Άρης* είναι το δεύτερo κατα σειρά από τα πέντε πλοία συνολικά που φέρουν το όνομα αυτό. Τα πλοία είναι τα εξής:

## Παραπομπές



Κατηγορία:Ελληνικά πολεμικά πλοία της επανάστασης του 1821
.bs

**.bs** είναι ο τομέας ανωτάτου επιπέδου (ccTLD) για τις Μπαχάμες. Έχει υπάρξει από τις 3 Σεπτεμβρίου 1991 και λειτουργείται από το κολέγιο των Μπαχαμών, μια κυβερνητική οργάνωση, ένα είδος Πανεπιστημίου, με έδρα το Νασάου στο Νιου Πρόβιντενς .

## Ιδιότητες
Κάθε φυσικό ή νομικό Πρόσωπο μπορεί να κάνει εγγραφή τομέα .bs, χωρίς να πρέπει να κατοικεί στη χώρα. Οι τομείς μπορούν να εγγραφούν στο δεύτερο και τρίτο επίπεδο:

* *.com.bs* για εμπορικές επιχειρήσεις
* *.edu.bs* για εκπαίδευση
* *.gov.bs* για την κυβέρνηση των νήσων Μπαχάμες
* *.net.bs* για τους παρόχους υπηρεσιών Διαδικτύου
* *.org.bs* για μη κερδοσκοπικούς οργανισμούς

## Δείτε επίσης
* Κατάλογος top-level domains

## Παραπομπές


## Εξωτετικοί σύνδεσμοι

* Επίσημη Ιστοσελίδα της Αναθέτουσας αρχής 

Κατηγορία:Μπουτάν
Κατηγορία:Top-level domains
.bt

**.bt** είναι ο τομέας  τομέα ανωτάτου επιπέδου (ccTLD) για το Βασίλειο του Μπουτάν. Χορηγείται από το Υπουργείο Πληροφοριών και Επικοινωνίας του Μπουτάν.

## Τομείς και Υποτομείς
Ο τομέας χωρίζεται στους ακόλουθους υποτομείς:

* **.bt** - Οργανώσεις ή άτομα.
* **.com.bt** - Εμπορικές οργανώσεις - Οργανώσεις ή άτομα.
* **.edu.bt** - Πανεπιστήμια και άλλα Εκπαιδευτικά ιδρύματα.
* **.net.bt** - Δίκτυα.
* **.gov.bt** - Κυβέρνηση - Κυβερνητικές ιστοσελίδες και μόνο.
* **.org.bt** - Οργανώσεις

## Δείτε επίσης
* Κατάλογος top-level domains

## Παραπομπές


## Εξωτερικοί σύνδεσμοι

* Μητρώο του τομέα
* Πληροφορίες whois 

Κατηγορία:Μπουτάν
Κατηγορία:Top-level domains
Άρης (ναρκοθέτις)

Η ναρκοθέτις **Άρης** (επίτακτο), εκτοπίσματος 460 τόνων. Χρησιμοποιήθηκε για ναρκοθετήσεις κατά τους βαλκανικούς πολέμους 1912–1913. Το 1920 μετονομάσθηκε σε **Μύκονος**.

## Πλοία με το όνομα «''Άρης''»
Η Ναρκοθέτις «*Άρης*» είναι το τρίτo κατα σειρά από τα πέντε πλοία συνολικά που φέρουν το όνομα αυτό. Τα πλοία είναι τα εξής:

## Παραπομπές


Άρης (Ναρκοθέτις)
Άρης (Ναρκοθέτις)
.bw

**.bt** είναι ο top-level domain κωδικός για την Μποτσουάνα στο Διαδίκτυο.

## Δείτε επίσης
* Κατάλογος top-level domains

## Παραπομπές


Κατηγορία:Μποτσουάνα
Κατηγορία:Top-level domains
.ch

**.ch** είναι ο top-level domain κωδικός για την Ελβετία στο Διαδίκτυο. Τα γράμματα **c** και **h** προκύπτουν από τα αρχικά των λέξεων *Confoederatio Helvetica*, που στα λατινικά σημαίνει *Ελβετική Συνομοσπονδία*. 

## Παραπομπές

## Δείτε επίσης
Κατάλογος top-level domains.

Κατηγορία:Επικοινωνίες στην Ελβετία
Κατηγορία:Top-level domains
.cl

**.cl** είναι ο top-level domain κωδικός για τη Χιλή στο διαδίκτυο. Δημιουργήθηκε το 1987 και διαχειρίζεται από το Πανεπιστήμιο της Χιλής. Από τον Απρίλιο του 2011 υποστηρίζει και το DNSSEC.

## Παραπομπές


## Δείτε επίσης
* Κατάλογος top-level domains

Κατηγορία:Χιλή
Κατηγορία:Top-level domains
.cm

**.cm** είναι ο top-level domain κωδικός για το Καμερούν στο Διαδίκτυο. Με έδρα τη Γιαουντέ, την πρωτεύουσα της χώρας, η Netcom.cm Sarl ιδρύθηκε στις αρχές του 2008 ως συνεργάτης της ANTIC (γαλλικά: *Agence Nationale des Technologies de l'Information et de la Communication*), της ρυθμιστικής αρχής τεχνολογίας πληροφοριών για το Καμερούν.

## Παραπομπές

## Δείτε επίσης
* Κατάλογος top-level domains.

Κατηγορία:Καμερούν
Κατηγορία:Top-level domains
Εκπαιδευτικό

Το **Εκπαιδευτικό** είναι ειδικό πολεμικό πλοίο για χρήση ως Σχολή Ναυτικών Δοκίμων ή ως Σχολή Ναυτοπαίδων. Η λειτουργία της Σχολής Ναυτικών Δοκίμων ξεκίνησε την 24η Νοεμβρίου 1845 ως «Ναυτικόν Σχολείον» επί της κορβέτας «Λουδοβίκος», με Βασιλικό Διάταγμα κατόπιν εισηγήσεως του Υπουργού επί των Ναυτικών Κωνσταντίνου Κανάρη, γνωστού και ως πυρπολητή.

## Τα εκπαιδευτικά του Ελληνικού Πολεμικού Ναυτικού

Κατηγορία:Πολεμικά πλοία
Κατηγορία:Βοηθητικά πλοία
Άρης (Γκρατς)

Το Ιστιοφόρο Εκπαιδευτικό **Άρης** (γνωστό και ως **Γκρατς** μετά την αιχμαλωσία του από τους Ναζί) ήταν γαλλικής κατασκευής πολεμικό πλοίο του Ελληνικού Πολεμικού Ναυτικού που είχε τρεις ιστούς και ιστιοφορία ημιολικού δρόμωνος.

## Ιστορία
Ναυπηγήθηκε το 1926 στη Γαλλία, στα ναυπηγεία «Forges et Chantiers de la Méditerranée, La Seyne», ειδικά για την εκπαίδευση των Ναυτικών Δοκίμων. Καθελκύστηκε στις 28&nbsp;Ιανουαρίου 1927. Η δαπάνη κατασκευής του αναλήφθηκε στο μεγαλύτερο ποσοστό από τα χρήματα της δωρεάς του εξ Αιγύπτου ομογενούς αείμνηστου Γεωργίου Μηντάκη. Κατέπλευσε στην Ελλάδα τον Μάιο του 1928 ενώ ο πρώτος εκπαιδευτικός πλους άρχισε στις 26&nbsp;Ιουνίου 1928.

### Σχολή Ναυτικών Δοκίμων
Το πλοίο «*Άρης*» ήταν ημιολικός ατμομυοδρόμωνας, του οποίου ο ακάτιος ιστός με κοίλο ύψος 7,52 μέτρα έφερε τετράγωνα ιστία, ενώ οι λοιποί δύο ιστοί έφεραν ημιόλια. Η ολική επιφάνεια των ιστίων του ήταν 1600 τ.μ. και η εσωτερική διαρύθμιση του πλοίου διέθετε εγκαταστάσεις για επιτελείο 17 αξιωματικών, 110 δοκίμων (πέντε τάξεις), 140 ναυτοπαίδων, 40 υπαξιωματικών και 80 ναυτών. Η πρόωση του γινόταν με παλινδρομικό κινητήρα, τριπλής εκτονώσεως, δυνάμεως 100 ίππων. Είχε δύο υδραυλωτούς πετρελαιολέβητες τύπου «*Babcock & Wilcox*» με 160 τόνους χωρητικότητα καυσίμου ύλης. Η ταχύτητά του δια της μηχανής ήταν 11 κόμβους. Επιπλέον, είχε τεχνητό αερισμό, κεντρική θέρμανση, ψυκτική εγκατάσταση, βραστήρες, παρασκευή πόσιμου ύδατος, πλυντήρια και λουτήρες, ευρύχωρο νοσοκομείο, εργοστάσιο για τους δοκίμους, βιβλιοθήκη, εργαστήρια φυσικής και ναυτικών οργάνων.

Χρησιμοποιήθηκε εντατικά για τον σκοπό που είχε αγοραστεί και περήφανα περιέφερε την Ελληνική Σημαία στη Μεσόγειο και πολλές φορές πέρα από αυτή.

### Πλωτό νοσοκομείο
Κατά τον Β΄ Παγκόσμιο Πόλεμο χρησιμοποιήθηκε ως Πλωτό νοσοκομείο. Λόγω της μικρής του ταχύτητος δεν ακολούθησε τον Ελληνικό Στόλο στην Αίγυπτο, έτσι τον Μάιο του 1941 αιχμαλωτίσθηκε από τους Γερμανούς στον ναύσταθμο της Σαλαμίνας και στις 28&nbsp;Νοεμβρίου 1941 μετονομάσθηκε σε «*Γκρατς*» αναλαμβάνοντας πλέον δράση ως πλωτό νοσοκομείο του ναζιστικού στόλου. Ως νοσοκομειακό είχε διαμορφωθεί για περίθαλψη 299 τραυματιών, έχοντας πλήρωμα 38 ατόμων. Με πρόωση 1000 ίππους επαγόμενους από έναν κινητήρα τριών κυλίνδρων με μία άτρακτο και έναν λέβητα. Η ταχύτητά του δια της μηχανής ήταν 10 κόμβους.

Στις 5 Δεκεμβρίου 1942 6:15 π.μ., με το όνομα «*Γκρατς*» και υπό τη Σημαία της Γερμανίας, προσέκρουσε σε νάρκη ανοικτά της νήσου Κανι 10 ν.μ. βορειοανατολικά από το λιμάνι Μπιζέρτα της Τυνησίας και βυθίστηκε. Από τους Έλληνες του πληρώματος απωλέσθησαν 50 και διεσώθησαν 11.

## Πλοία με το όνομα «''Άρης''»
Το Ιστιοφόρο Εκπαιδευτικό «*Άρης*» είναι το τέταρτo κατα σειρά από τα πέντε πλοία συνολικά που φέρουν το όνομα αυτό. Τα πλοία είναι τα εξής:

## Παραπομπές


Κατηγορία:Ελληνικά εκπαιδευτικά πλοία
Κατηγορία:Ελληνικά πλωτά νοσοκομεία
Κατηγορία:Ελληνικά πολεμικά πλοία του Β' Παγκοσμίου Πολέμου
Άρης Α-74 (εκπαιδευτικό)

Το Εκπαιδευτικό **Άρης Α-74** ήταν ελληνικής κατασκευής πολεμικό πλοίο του Ελληνικού Πολεμικού Ναυτικού που διέθετε υπόστεγο για ελαφρύ ελικόπτερο. τύπου Aérospatiale Alouette III

## Ιστορία
Ναυπηγήθηκε στο "Ναυπηγείο Σαλαμίνας AE" (Αμπελάκια) για το Ελληνικό Πολεμικό Ναυτικό, με σκοπό τη χρήση του ως εκπαιδευτικό σκάφος της Σχολής Ναυτικών Δοκίμων, με ενδιαιτήσεις για 370 δοκίμους. Καθελκύστηκε στις 4&nbsp;Οκτωβρίου 1978. Η συμβατική ημερομηνία παραλαβής του ήταν στις 2&nbsp;Ιανουαρίου 1979, η παραλαβή του έγινε το τελευταίο τρίμηνο του 1979 και εντάχθηκε στον Ελληνικό Στόλο στις 10&nbsp;Ιανουαρίου 1980. Σε πολεμικές και έκτακτες επιχειρήσεις μπορούσε να χρησιμοποιηθεί ως οπλιταγωγό και πλωτό νοσοκομείο. Επίσης, χρησιμοποιήθηκε συστηματικά για τα θερινά εκπαιδευτικά ταξίδια των Ναυτικών Δοκίμων της Σχολής Ναυτικών Δοκίμων Ναυτικού και των Δοκίμων Υπαξιωματικών της Σχολής Μονίμων Υπαξιωματικών Ναυτικού, τόσο σε μεσογειακούς όσο και υπερατλαντικούς πλόες.

Ο παροπλισμός του, με την επίσημη τελετή υποστολής της Σημαίας του πλοίου, έγινε την Παρασκευή 1&nbsp;Ιουλίου 2004 στον όρμο της Αμφιάλης.

Στις 23 Ιουνίου 2025 βυθίστηκε, σε άσκηση πυρών και βολών πυραύλων από πλοία του Πολεμικού Ναυτικού.

## Πλοία με το όνομα «''Άρης''»
Το πλοίο «*Άρης*» *Α-74* είναι το τελευταίo κατά σειρά από τα πέντε πλοία συνολικά που φέρουν το όνομα αυτό. Τα πλοία είναι τα εξής:

## Παραπομπές


Κατηγορία:Ελληνικά εκπαιδευτικά πλοία
Αριάδνη (κορβέτα)

Η κορβέτα **Αριάδνη** ήταν Ρωσικό ιστιοφόρο με τρία κατάρτια που προσχώρησε στο Ελληνικό Πολεμικό Ναυτικό κατά τη διάρκεια του 19ου αιώνα, διατηρώντας το όνομά του.

## Ιστορία

Η ναυπήγησή του άρχισε στις 28&nbsp;Ιανουαρίου 1847 στο ναυπηγείο Νικολάγιεφ κατά παραγγελία του ναυαρχείου Σεβαστούπολης για το Ρωσικό αυτοκρατορικό ναυτικό και η κεθέλκυσή του έγινε στις 26&nbsp;Αυγούστου 1851 οπότε και εντάχθηκε στην υπηρεσία του στόλου της Μαύρης Θάλασσας. Το 1853 κατά την έναρξη του Κριμαϊκού πολέμου δεν ήταν δυνατό να επιστρέψει στη Ρωσία, και έτσι με διαταγή του τσάρου το πλήρωμα επέστρεψε στη Σεβαστούπολη και το πλοίο πωλήθηκε στη Τεργέστη προς την ελληνική κυβέρνηση, μαζί με τα βρίκια *[[Περσεύς (Βρίκιο)|Περσεύς]]* και *[[Ορφεύς (Βρίκιο)|Ορφεύς]]*.

Η ελληνική σημαία υψώθηκε στο πλοίο το 1854 και στη συνέχεια μετά από έξι μήνες παραμονής του πλοίου στο Αυστριακό λιμάνι όπου κατασχέθηκε από την Αυστροουγγαρία λόγω του πολέμου κατέπλευσε στον Πειραιά. Μέχρι το 1855 όσο διαρκούσε η έξαρση της χολέρας στην Αθήνα η κορβέτα *Αριάδνη* χρησιμοποιήθηκε σαν ξενώνας μαζί με τα πλοία *Περσεύς* και *Ορφεύς*. Το 1860 συμμετείχε σε αποστολή στον Λίβανο για την προστασία του εκεί Ελληνικού πληθυσμού από τις σφαγές των Δρούσων. Το 1862 όλα ή κάποια από τα πυροβόλα του τοποθετήθηκαν στο πλοίο *[[Λουδοβίκος (Κορβέτα)|Λουδοβίκος]]* και κατά τη μεταπολίτευση που έγινε μέσα στο ίδιο έτος μετονομάστηκε σε *Πάτραι*. Τελικά παροπλίστηκε το 1872.

## Πλοία με το όνομα ''Αριάδνη''

Η κορβέτα *Αριάδνη* είναι το δεύτερo κατά σειρά από τα τέσσερα πλοία συνολικά που φέρουν το όνομα αυτό. Τα πλοία είναι τα εξής:

## Πηγές

* 
* 
* 

Κατηγορία:Ελληνικές Κορβέτες
Αρκαδία (εύδρομο)

Το **Αρκαδία** ήταν επίτακτο ατμόπλοιο που μετατράπηκε σε βοηθητικό εύδρομο και οπλιταγωγό. Έλαβε μέρος στον Βαλκανικό Πόλεμο το 1912-1913 και στην Μικρασιατική Εκστρατεία το 1919-1922 με την μοίρα των εύδρομων. Στις 24/10/1912 έφερε στη Θεσσαλονίκη τον πρώτο πολιτικό διοικητή Μακεδονίας Κ. Ρακτιβάν. 

Κατηγορία:Ελληνικά πολεμικά πλοία του Α' Παγκοσμίου Πολέμου
Κατηγορία:Ελληνικά Εύδρομα
Ελληνική πυραυλάκατος Υποπλοίαρχος Αρλιώτης

Ο ***Υποπλοίαρχος Αρλιώτης*** (διακριτικός αριθμός P-15) είναι παροπλισμένη πυραυλάκατος τύπου La Combattante II του Ελληνικού Πολεμικού Ναυτικού.

Η προγενέστερη ονομασία της ήταν *Ευνίκη* I και ο διακριτικός αριθμός της P-55. Ναυπηγήθηκε στο Χερβούργο της Γαλλίας στα ναυπηγεία *[[Constructions Mécaniques de Normandie]]* και η ελληνική σημαία υψώθηκε σε αυτό στις 23 Μαρτίου 1972. Ένα από τα 4 ταχέα περιπολικά Κ/Β. Μετονομάστηκε στις 26 Ιουνίου 1976 προς τιμή του Υποπλοιάρχου Ν. Αρλιώτη που φονεύθηκε κατά τη βύθιση του Α/Τ ‘ΥΔΡΑ’ στο Σαρωνικό στις 22 Απριλίου 1941 μετά από επίθεση των Γερμανών. Ομοίου τύπου πλοία: *Κυμοθόη* ΙΙ, *Ναυσιθόη* και *Καλυψώ III*, τα οποία μετονομαστήκανε σε *Κονίδης*, ''Αννίνος'' και *Μπάτσης* αντίστοιχα. Παροπλίσθηκε στις 12 Σεπτεμβρίου του 2002.

Κατηγορία:Ελληνικές Πυραυλάκατοι
Αρματωλός Ι (ναρκαλιευτικό)

**Αρματωλός Ι ([[Ναρκαλιευτικό]]) / 42, Μ-12, Α-12**. Ναρκαλιευτικό ανοιχτής θαλάσσης τύπου ‘Algerine Class Minesweeper’, πρώην 'ΑΜ-327', πρώην ‘HMS Aries (J 284)’.

Ναυπηγήθηκε στα ναυπηγεία του Καναδά : ‘Canada – Redferm Construction Co Ltd, Torondo. Ομοίου τύπου πλοία ' Αρματωλός Ι', ‘Μαχητής’, ‘Ναυμάχος Ι’, ‘Πολεμιστής Ι’, και ‘Πυρπολητής Ι’. Στις 23 Μαρτίου 1942 έγινε η έναρξη ναυπήγησης από την εταιρεία 'Toronto Shipbuilding, Ltd., Toronto, Ontario, Canada (Μετονομάστηκαν σε 'Redfern Construction Company' τον Αύγουστο του 1943. Στις 19 Σεπτεμβρίου 1942 καθελκύθηκε. Στις 17 Μαρτίου 1943 ολοκληρώθηκε και μεταβιβάστηκε στο Βρετανικό Ναυτικό με το όνομα HMS Aries (J 284).

Στις 17 Ιουλίου 1943 μπήκε στην ενεργεία. Το 1946 επεστράφει στις Η.Π.Α. Το 1947 πουλήθηκε στν Ελλάδα. Στις 27 Ιουλίου 1948 έγινε η ύψωση Ελληνικής Σημαίας στον Ναύσταθμο Σαλαμίνας. Στις 12 Φεβρουαρίου 1976 παροπλίστηκε.

Στις 24 Μαΐου 1977 βυθίστηκε σε άσκηση. Χρησιμοποιήθηκε σαν στόχος κατά την διάρκεια επιτυχημένης βολής βλήματος EXOCET της ΤΠΚ ‘ΛΑΣΚΟΣ’.

Κατηγορία:Ελληνικά Ναρκαλιευτικά
Εκπομπή

**Εκπομπή** είναι επιστημονικός όρος που περιγράφει τη μεταφορά ενέργειας από ένα σώμα (πομπός) προς το περιβάλλον του. Τα σώματα που δέχονται αυτήν την ενέργεια ονομάζονται δέκτες. Η έννοια της εκπομπής χρησιμοποιείται στη φυσική και κυρίως στη κυματική, αλλά έχει συνδεθεί ως επί το πλείστον με τις τηλεπικοινωνίες όπου μπορεί να αναφέρεται σε μία από τις παρακάτω λειτουργίες:
 
* Τη δυνατότητα ενός ραδιοφωνικού/τηλεοπτικού σταθμού να διαχέει το σήμα του εντός των ορίων της εμβέλειάς του.

* Το τμήμα του προγράμματος ενός ραδιοφωνικού/τηλεοπτικού σταθμού που διαφοροποιείται από το προηγούμενο και το επόμενο τμήμα ως προς την παραγωγή, τους/τις παρουσιαστές/τριες και το θεματικό περιεχόμενο.

* Έναν τύπο συλλογικών επικοινωνιών στα δίκτυα υπολογιστών και στον παράλληλο προγραμματισμό, όπου ένας δικτυακός κόμβος ή μία διεργασία αντίστοιχα αποστέλλουν δεδομένα σε όλους τους άλλους συμμετέχοντες κόμβους / διεργασίες (αγγλ. broadcast).

## Εξωτερικοί σύνδεσμοι

Κατηγορία:Τηλεπικοινωνίες
Αρματωλός ΙΙ (κανονιοφόρος)

**Αρματωλός ΙΙ ([[Κανονιοφόρος]]) / Ρ-18**

Κανονιοφόρος τύπου ‘OSPREY 55’

Ναυπηγήθηκε στα Ναυπηγεία ‘Σκαραμαγκά ΑΕ’ με άδεια της Δανικής Frederickshavn Vaerft. Παρηγγέλθηκε τον Μάρτιο του 1988.  Καθέλκυση στις 11 Μαρτίου 1990.

Ύψωση Ελληνικής Σημαίας στις 27 Μαρτίου 1990 στον Σκαραμαγκά. Ομοίου τύπου πλοία ‘Ναυμάχος ΙΙ’ και **'Αρματωλός ΙΙ**'.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

Κατηγορία:Ελληνικές Κανονιοφόροι
Αρσλάνογλου (κανονιοφόρος)

Η Κ/Φ **Πλωτάρχης ΑΡΣΛΑΝΟΓΛΟΥ, Ρ-14** (πρώην *USS PGM-25*, πρώην *PC 1556*) του Ελληνικού Βασιλικού Ναυτικού ανήκε στην κλάση των Πι-Τζι-Εμ "PGM-9" (*Patrol Gunboat, Motor*).

Η έναρξη ναυπήγησης έγινε για λογαριασμό του Ναυτικού των ΗΠΑ στις 16 Ιουλίου του 1944 από την *Consolidated Shipbuilding Corp., New York, NΥ*. Εντάχθηκε στην κατηγορία *Motor Gunboat, PGM-25*.

Καθελκύστηκε στις 6 Σεπτεμβρίου 1944 ενώ εισήλθε σε υπηρεσία στο Αμερικανικό Πολεμικό Ναυτικό στις 3 Φεβρουαρίου 1945. Παραχωρήθηκε από τις Η.Π.Α. στο Βασίλειο της Ελλάδος στις 6 Σεπτεμβρίου 1947, όπου και παρελήφθη από τον υποπλοίαρχο Σπ. Μουρίκη στις 11 Δεκεμβρίου του 1947 στο Νόρφολκ της Βιρτζίνιας υψώνοντας την ελληνική σημαία. Κατέπλευσε στην Ελλάδα, στο Ναύσταθμο Σαλαμίνας στις 19 Μαρτίου του 1948 όπου και εντάχθηκε "εν επισήμω τελετή" σε ελληνική υπηρεσία λαμβάνοντας επίσημο όνομα Β.Π. Κ/Φ *Πλωτάρχης ΑΡΣΛΑΝΟΓΛΟΥ* και Γραμματάριθμο *Ρ-14*, προς τιμήν του Πλωτάρχη **[[Βασίλειος Αρσλάνογλου|Βασιλείου Αρσλάνογλου]]** ο οποίος υπήρξε Κυβερνήτης του Υ/Β ‘ΓΛΑΥΚΟΣ’ και σκοτώθηκε από αεροπορικό βομβαρδισμό στη Μάλτα στις 27 Φεβρουαρίου 1942.

Η κανονιοφόρος ΑΡΣΛΑΝΟΓΛΟΥ ήταν αδελφό πλοίο τις κανονιοφόρους ΜΠΛΕΣΣΑΣ, ΠΕΖΟΠΟΥΛΟΣ, ΜΕΛΕΤΟΠΟΥΛΟΣ, ΧΑΤΖΗΚΩΝΣΤΑΝΤΗΣ και ΛΑΣΚΟΣ.

Όλα τα παραπάνω πολεμικά πλοία - κανονιοφόροι αποδείχθηκαν ιδιαίτερα χρήσιμα στο ελληνικό πολεμικό ναυτικό. Χρησιμοποιήθηκαν εκτεταμένα την περίοδο του εμφυλίου πολέμου και στη συνέχεια ως περιπολικά κυρίως στις νήσους του Ανατολικού Αιγαίου. Το 1963 με τα πρώτα γεγονότα της Κύπρου σε όλες τις κανονιοφόρους αφαιρέθηκε το δίδυμο πυροβόλο και στη θέση του τοποθετήθηκαν εκτοξευτές βλημάτων HEDGEHOG, ενώ παράλληλα εξοπλίστηκαν με ανθυποβρυχιακές συσκευές, βόμβες βάθους και τορπιλοσωλήνες.

Τελικά η Κ/Φ ΑΡΣΛΑΝΟΓΛΟΥ παροπλίστηκε στις 10 Μαΐου 1979.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.3ος, σελ.786.

## Εξωτερικοί σύνδεσμοι
*Information On WWII PGMs
*Uboat - USS PGM-25 (PGM-25)

Κατηγορία:Ελληνικές Κανονιοφόροι
Σαρακηνοί

Σε παλαιότερα δυτικά ιστορικά κείμενα, ο όρος **Σαρακηνοί** χρησιμοποιούνταν για τους Άραβες από την Ύστερη Αρχαιότητα. Κατά το Μεσαίωνα επεκτάθηκε εν γένει στους Μουσουλμάνους ιδιαίτερα στα πλαίσια των πολεμικών συγκρούσεων μεταξύ Βυζαντίου και των χαλιφάτων των Ομεϋαδών και Αββασιδών, αλλά και κατά τις Σταυροφορίες για να δηλώσει τους Άραβες, Κούρδους, Τούρκους, Πέρσες, κλπ. αντιπάλους των χριστιανικών κρατών.

Ο όρος *Σαρακηνοί* είναι ελληνικός και προέρχεται από την αραβική λέξη  *sharqiyyin* («ανατολίτες»), ενώ από τον ελληνικό όρο προέρχονται οι αντίστοιχοι όροι στις πλείστες (τουλάχιστον) ευρωπαϊκές γλώσσες. Κατά τους πρώτους αιώνες της Ρωμαϊκής Αυτοκρατορίας οι Σαρακηνοί ήταν νομαδική αραβική φυλή από τη Χερσόνησο του Σινά, αλλά αργότερα οι ελληνόφωνοι της αυτοκρατορίας χρησιμοποίησαν τον όρο αναφερόμενοι σε όλους τους Άραβες. Μετά την εξάπλωση του Ισλάμ, και ιδιαίτερα τον καιρό των Σταυροφοριών, ο όρος επεκτάθηκε για όλους τους μουσουλμάνους, κυρίως για εκείνους που ήταν στη Σικελία και τη νότια Ιταλία.

Στα χριστιανικά κείμενα το όνομα σήμαινε «αυτοί που δεν έχουν Σάρα» ή «όχι από τη Σάρα», καθώς οι Άραβες, σύμφωνα με τη γενεαλογία της Βίβλου, κατάγονταν από την Άγαρ και για αυτό λέγονταν και Αγαρηνοί. Σύμφωνα με τον αρθουριανό κύκλο, το όνομα προέρχεται από το Σάρας, ένα σημαντικό νησί στην αναζήτηση του Άγιου Δισκοπότηρου.

Ο Ιωάννης Δαμασκηνός, κάτοικος της πρωτεύουσας του χαλιφάτου, περιέγραψε τους Σαρακηνούς στις αρχές του 8ου αιώνα:
:*«Έστι δε και η μέχρι του νυν κρατούσα λαοπλάνος θρησκεία των Ισμαηλιτών, πρόδρομος ούσα του Αντιχρίστου. Κατάγεται δε από Ισμαήλ, του εκ της Αγάρ τεχθέντος τω Αβραάμ, διόπερ Αγαρηνοί και Ισμαηλίται προσαγορεύονται. Σαρακηνούς δε αυτούς καλούσιν, ως εκ της Σάρρας κενούς...»

:Στην συνέχεια γράφει ότι αυτοί οι Αγαρηνοί – εννοεί προφανώς τους Άραβες – έγιναν [[ειδωλολατρία|ειδωλολάτρες]] και προσκύνησαν το φωτεινό αστέρι Αφροδίτη, οπότε *«έως μεν, ουν των Ηρακλείου χρόνων προφανώς ειδωλολάτρουν»*, μετά όμως την εμφάνιση του *«Μαμέδ»*, δηλαδή του [[Μωάμεθ]], ο οποίος μελέτησε την [[Παλαιά Διαθήκη|Παλαιά]] και [[Καινή Διαθήκη]] *«ομοίως δήθεν Αρειανώ προσομιλήσας μοναχώ, ιδίαν συνεστήσατο αίρεσιν»''. (Γένεσις xxi. 10, 14).

## Παραπομπές


## Εξωτερικοί σύνδεσμοι
* 
* 

Κατηγορία:Έθνη
Κατηγορία:Πειρατές
Κατηγορία:Άραβες
Κατηγορία:Εξώνυμα
Κατηγορία:Εθνώνυμα
Αγγελόκαστρο

Με την ονομασία **Αγγελόκαστρο** υπάρχουν οι οικισμοί της Ελλάδας:
*Αγγελόκαστρο Αιτωλοακαρνανίας 
*Αγγελόκαστρο Κέρκυρας
*Αγγελόκαστρο Κορινθίας 

Κατηγορία:Αποσαφηνίσεις ελληνικών τοπωνυμίων
Μστσόνουφ

Το **Μστσόνουφ** (πολωνικά: *Mszczonów*) είναι πόλη στο Πόβιατ Ζιράρντουφ στο Βοεβοδάτο Μασοβίας της Πολωνίας. Βρίσκεται περίπου 45 χιλιόμετρα από τη Βαρσοβία και έχει 6.310 κάτοικους (2006).

## Ιστορία
Τα προνόμια πόλης δόθηκαν το 1377 από τον Δούκα της Μασοβίας Σιεμόβιτ τον Τρίτο. Μέχρι το 1975 δεν υπήρχε σημαντική ανάπτυξη για την πόλη, ενώ τα πρώτα τέτοια σημασία εμφανίστηκαν τα τέλη του 18ου αιώνα. Κατά το πρώτο μισό του 19ου αιώνα η πόλη ήταν από τις πιο πυκνοκατοικημένες της Μασοβίας, αλλά μεταξύ 1800 και 1862 σημειώθηκαν μεγάλες πυρκαγιές, που κατέκαψαν τα περισσότερα κτίρια, ενώ δεν συμπεριλήφθηκε στην σιδηροδρομική γραμμή μεταξύ Βαρσοβίας και Βιέννης, κάτι που επηρέασε εξίσου αρνητικά την μελλοντική ανάπτυξή της. 

Κατά την διάρκεια του Δευτέρου Παγκοσμίου πολέμου η πόλη βομβαρδίστηκε από την Γερμανική Αεροπορία, τον Σεπτέμβριο του 1939. Στις 8 Σεπτεμβρίου του 1939 Γερμανική μεραρχία εκτέλεσε στην πόλη αρχικά 2 Πολωνούς κρατούμενους και στην συνέχεια άλλους 11. Στις 11 του ίδιου μήνα, Πολωνοί υπό την ηγεσία του Αντισυνταγματάρχη Κανιόβσκιχ Βίντσεντ Βνουκ. επιτέθηκαν στα Γερμανικά στρατεύματα αναγκάζοντάς τα να υποχωρήσουν από την πόλη. Αργότερα όμως την ίδια μέρα οι Γερμανικές δυνάμεις επέστρεψαν σε αυτή και σε αντίποινα εκτέλεσαν μέρος του πληθυσμού και έκαψαν πολλά κτίρια της πόλης, με αποτέλεσμα να χαθεί το 80% αυτών. Η πόλη ξεκίνησε να αναπτύσσεται γρήγορα πάλι μετά το 1972.

Ανάμεσα στα αξιοθέατα της πόλης ξεχωρίζει η εκκλησία του Αγίου Ιωάννου του Προδρόμου, που χτίστηκε μεταξύ του 1862 και 1886.
 
## Παραπομπές


Κατηγορία:Πόλεις της Πολωνίας
Κατηγορία:Πόλεις του Βοεβοδάτου Μασοβίας
Κατηγορία:Εγκλήματα πολέμου των Ναζί στην Πολωνία
Κατηγορία:Στετλ
Τικ μονό

Το **Τικ Μονό** είναι ένας ποντιακός χορός από την περιοχή Ματσούκας (Τραπεζούντα). Είναι πλούσιος σε μουσικές παραλλαγές και τραγούδια. Παίζεται με όλα τα μουσικά όργανα του Ανατολικού Πόντου. Χορεύεται σε κλειστό κύκλο. Ο ρυθμός είναι πεντάσημος 5/8. Το πιάσιμο είναι από τις παλάμες με τα χέρια λυγισμένα στους αγκώνες.

Κατηγορία:Ελληνικοί χοροί
Κατηγορία:Ποντιακοί χοροί
Πλατυτέρα

[μικρογραφία|Η ''Πλατυτέρα'' της [Αγία Σοφία (Κωνσταντινούπολη)|Αγίας Σοφίας Κωνταντινούπολης.]]
Με τον όρο **Πλατυτέρα** ή **Πλατυτέρα των Ουρανών** ονομάζεται η εικόνα της Παναγίας που αγιογραφείται στο εσωτερικό άνω μέρος της κεντρικής κόγχης του Αγίου Βήματος (κοινώς Ιερού) των χριστιανικών ναών.

## Προέλευση ονομασίας
Η ονομασία προέρχεται από τον χαρακτηριστικό στίχο του μεγαλυναρίου της θείας λειτουργίας του Μεγάλου Βασιλείου (θεοτοκίον του όρθρου της Κυριακής του πλ. δ΄ ήχου): *Ἐπὶ σοὶ χαίρει, Κεχαριτωμένη, πᾶσα ἡ κτίσις, Ἀγγέλων τὸ σύστημα, καὶ ἀνθρώπων τὸ γένος, ἡγιασμένε ναέ, καὶ Παράδεισε λογικέ, παρθενικὸν καύχημα, ἐξ ἧς Θεός ἐσαρκώθη, καὶ παιδίον γέγονεν, ὁ πρὸ αἰώνων ὑπάρχων Θεὸς ἡμῶν. Τὴν γὰρ σὴν μήτραν, θρόνον ἐποίησε, καὶ τὴν σὴν γαστέρα, πλατυτέραν οὐρανῶν ἀπειργάσατο. Ἐπὶ σοὶ χαίρει Κεχαριτωμένη, πᾶσα ἡ κτίσις, δόξα σοι*.

## Τρόπος απεικόνισης
μικρογραφία|Ψηφιδωτό της Πλατυτέρας
Η Πλατυτέρα αποδίδεται συνήθως καθισμένη σε θρόνο φέροντας στην αγκάλη της τον Ιησού Χριστόν παιδίον, έχοντας ως υποπόδιο νέφος. Πολλές όμως φορές αποδίδεται και σε όρθια στάση με τα χέρια απλωμένα και ελαφρά ανυψωμένα.

## Παραπομπές


## Πηγές
*Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972

Κατηγορία:Εικόνες της Παναγίας
Κατηγορία:Θρησκευτικές προσαγορεύσεις
.th

μικρογραφία
**.th** είναι ο top-level domain κωδικός για την Ταϊλάνδη στο Διαδίκτυο. Διαχειρίζεται από την T.H.NIC Co., Ltd. (THNIC), την εταιρική οντότητα του Thai Network Information Center Foundation.

## Δείτε επίσης
* Κατάλογος top-level domains

Κατηγορία:Ταϊλάνδη
Κατηγορία:Top-level domains
.jo

**.jo** είναι ο top-level domain κωδικός για την Ιορδανία στο Διαδίκτυο. Η εγγραφή απευθείας σε δεύτερο επίπεδο, υπό το .jo είναι δυνατή, αλλά υπάρχει ένας αριθμός τομέων δεύτερου επιπέδου που χρησιμοποιούνται επίσης για εγγραφές.

## Δείτε επίσης
* Κατάλογος top-level domains.

Κατηγορία:Επικοινωνίες στην Ιορδανία
Κατηγορία:Top-level domains
.zw

**.zw** είναι ο top-level domain κωδικός για τη Ζιμπάμπουε στο Διαδίκτυο.

Δείτε επίσης: Κατάλογος top-level domains.

## Παραπομπές


Κατηγορία:Ζιμπάμπουε
Κατηγορία:Top-level domains
Διαχείριση δικτύων

Η **διαχείριση δικτύων** έχει σχέση με τη συντήρηση και τη «διοίκηση» δικτύων υπολογιστών και δικτύων τηλεπικοινωνιών μεγάλης κλίμακας. 

## Εξωτερικοί σύνδεσμοι
* 
* 
* Network Monitoring and Management Tools
* Software-Defined Network Management
.dj

**.dj** είναι ο top-level domain κωδικός για το Τζιμπουτί στο Διαδίκτυο.

## Δείτε επίσης

* Κατάλογος top-level domains

## Παραπομπές


Κατηγορία:Τζιμπουτί
Κατηγορία:Top-level domains
.dm

**.dm** είναι ο top-level domain κωδικός για την Δομινίκα στο Διαδίκτυο.

Οι κάτοχοι ενός domain δεύτερου επιπέδου .dm λαμβάνουν αυτόματα και τα αντίστοιχα ονόματα τρίτου επιπέδου .com.dm, .net.dm και .org.dm. Δεν υπάρχουν περιορισμοί σχετικά με το ποιος μπορεί να καταχωρήσει αυτά τα ονόματα, αλλά η χρήση τους δεν είναι ιδιαίτερα διαδεδομένη.

Ένα παράδειγμα ιστοσελίδας με κατάληξη .dm είναι το play.dm, ένας συντομευτής URL που χρησιμοποιείται αποκλειστικά από την Playdom, αποτελώντας χαρακτηριστικό παράδειγμα του λεγόμενου domain hacking.

## Δείτε επίσης
* Κατάλογος top-level domains.

## Παραπομπές


Κατηγορία:Δομινίκα
Κατηγορία:Top-level domains
.zm

Ο **.zm** είναι ο τομέας ανωτάτου επιπέδου (ccTLD) για τη Ζάμπια. Οι καταχωρούμενοι που εγγράφονται σε τομείς .zm πρέπει «να έχουν παρουσία στη Ζάμπια».

## Τομείς δεύτερου επιπέδου
Οι καταχωρούμενοι πρέπει να καταχωρούν σε τομείς στο τρίτο επίπεδο σε έναν υπάρχοντα τομέα δεύτερου επιπέδου (SLD). Υπάρχουν έντεκα τομείς δεύτερου επιπέδου: 

* **ac.zm** : Ακαδημαϊκά ιδρύματα
* **biz.zm** : Επιχειρήσεις
* **co.zm** : Εμπορικές οντότητες
* **com.zm** : Εμπορικές οντότητες
* **edu.zm** : Ακαδημαϊκά ιδρύματα
* **gov.zm** : Κυβέρνηση
* **info.zm** : «Πληροφορίε»
* **mil.zm** : Στρατός της Ζάμπιας
* **net.zm** : Δίκτυα
* **org.zm** : Μη εμπορικοί οργανισμοί
* **sch.zm** : Σχολεία

Οι παραπάνω ονομασίες θεωρούνται με βάση τις παρατηρούμενες πρακτικές και τις τυπικές συμβάσεις, καθώς η ZICTA(το μητρώο ccTLD ) δεν διατηρεί ηλεκτρονική τεκμηρίωση που να την κωδικοποιεί. Οι περισσότερες οντότητες καταχωρούν γενικά είτε έναν τομέα .co.zm είτε έναν τομέα .org.zm, εάν επιλέξουν να χρησιμοποιήσουν το ccTLD αντί για έναν γενικό τομέα ανώτατου επιπέδου.

Η μόνη τεκμηριωμένη εξαίρεση στην απαίτηση εγγραφής στο τρίτο επίπεδο είναι ότι οι «εγγεγραμμένοι πάροχοι υπηρεσιών διαδικτύου»  μπορούν να εγγραφούν στο δεύτερο επίπεδο—π.χ. zamnet.zm . Ωστόσο, υπάρχουν αρκετές μη τεκμηριωμένες αποκλίσεις σε αυτόν τον κανόνα—π.χ., ο τομέας της Τράπεζας της Ζάμπιας είναι boz.zm και ο ρυθμιστής ( ZICTA ) λειτουργεί υπό το zicta.zm.

## Καταχωρητές
Οι ISP πρέπει να είναι εγγεγραμμένοι στο ZICTA,  και μόνο εγγεγραμμένοι ISP μπορούν να είναι διαπιστευμένοι ως καταχωρητές. Η ZICTA παραθέτει τους ISP στον ιστότοπό της.

## Καταχωρητές
Οι τομείς σε .com.zm, .edu.zm και .net.zm χορηγούνται από την εταιρεία CopperNET Solutins, ενώ οι υπόλοιποι τομείς καταχωρούνται μέσω της ZAMNET.

## Δείτε επίσης
* Κατάλογος top-level domains

## Παραπομπές


## Εξωτερικοί σύνδεσμοι
* ZAMNET
* Πληροφορίες whois

Κατηγορία:Ζάμπια
Κατηγορία:Top-level domains
.cn

**.cn** είναι ο top-level domain κωδικός για την Κίνα στο Διαδίκτυο. Διαχειρίζεται από το Υπουργείο Βιομηχανίας και Πληροφορικής της Λαϊκής Δημοκρατίας της Κίνας.

## Δείτε επίσης
* Κατάλογος top-level domains

## Παραπομπές


Κατηγορία:Επικοινωνίες στην Κίνα
Κατηγορία:Top-level domains
.cg

**.cg** είναι ο top-level domain κωδικός για τη Δημοκρατία του Κονγκό στο Διαδίκτυο. Οι πολίτες της Δημοκρατίας του Κονγκό δικαιούνται μία δωρεάν εγγραφή τομέα, απευθείας στο δεύτερο επίπεδο του .cg.

Δείτε επίσης: Κατάλογος top-level domains.

Κατηγορία:Δημοκρατία του Κονγκό
Κατηγορία:Top-level domains
.cx

**.cx** είναι ο top-level domain κωδικός για το Νησί των Χριστουγέννων στο Διαδίκτυο.

## Δείτε επίσης
Κατάλογος top-level domains

## Παραπομπές


Κατηγορία:Top-level domains
Κατηγορία:Νήσος των Χριστουγέννων
.cc

**.cc** είναι ο top-level domain κωδικός για τα Νησιά Κόκος στο διαδίκτυο. Τον διαχειρίζεται η αμερικανική εταιρεία Verisign.

## Παραπομπές


## Δείτε επίσης
* Κατάλογος top-level domains.

Κατηγορία:Νησιά Κόκος
Κατηγορία:Top-level domains
.ec

**.ec** είναι ο top-level domain κωδικός για τον Ισημερινό στο Διαδίκτυο.

Δείτε επίσης: Κατάλογος top-level domains.
## Παραπομπές


Κατηγορία:Ισημερινός
Κατηγορία:Top-level domains
.yt

**.yt** είναι ο top-level domain κωδικός για το Μαγιότ στο Διαδίκτυο, μέρος του μητρώου για τη Γαλλία. Η επίσημη ιστοσελίδα του μητρώου **nic.yt** ανακατευθύνει στη γαλλική επίσημη ιστοσελίδα μητρώου, την AFNIC. Οι εγγραφές, οι οποίες είχαν ανασταλεί, συνέχισαν τον Δεκέμβριο του 2011.Χρησιμοποιείται σπάνια και μερικές φορές χρησιμοποιείται σε ιστοσελίδες σχετιζόμενες με το YouTube.

## Δείτε επίσης

*Διαδίκτυο στη Μαγιότ
*Διαδίκτυο στη Γαλλία
* ISO 3166-2:YT
* .fr&nbsp;– τομέας κορυφαίου επιπέδου για τη Γαλλία
* .eu&nbsp;– τομέας κορυφαίου επιπέδου για την Ευρωπαϊκή Ένωση
* Κατάλογος top-level domains.

## Εξωτερικοί σύνδεσμοι

* Πληροφορίες whois του τομέα .yt 

Κατηγορία:Μαγιότ
Κατηγορία:Top-level domains
.ws

**.ws** είναι ο top-level domain κωδικός για τη Σαμόα στο Διαδίκτυο. Διαχειρίζεται από το Υπουργείο Εξωτερικών της χώρας.

## Δείτε επίσης

* Κατάλογος top-level domains

## Παραπομπές


Κατηγορία:Σαμόα
Κατηγορία:Top-level domains
Τίταρα Αργυρούπολης

Τα **Τίταρα** είναι ποντιακός χορός από την Αργυρούπολη του Πόντου (Κιουμούς Χανέ). Η μουσική του παίζεται με όλα τα μουσικά όργανα. Ο ρυθμός είναι εννέασημος 9/8. Τα βήματά του είναι σχεδόν όμοια με τον χορό Διπάτ.
Ο χορός συνοδεύεται κύρίως από βιολι και λύρα

Κατηγορία:Ελληνικοί χοροί
Κατηγορία:Ποντιακοί χοροί
Κατηγορία:Επαρχία Γκιουμούσχανε
Ζάρα

*Το όνομα της πόλης της Κροατίας Ζαντάρ στις αρχές της πρώτης χιλιετίας
*Ζάρα (καταδρομικό), Ιταλικό πολεμικό πλοίο, του 2ου Π.Π.
*Ζάρα (καταστήματα), αλυσίδα καταστημάτων ρούχων
Zara

[thumb|250px|Ένα κατάστημα Zara στο [Χονγκ Κονγκ.]]
Η **Zara** (στα ισπανικά , στα ελληνικά προφέρεται ) είναι εμπορική εταιρεία ένδυσης που ανήκει στον ισπανικό όμιλο Inditex, μαζί με άλλα γνωστά σήματα όπως Massimo Dutti, Pull and Bear, Stradivarius και Bershka. Ο όμιλος έχει την έδρα του στην πόλη Λα Κορούνια (γαλικιανά *A Coruña*) της επαρχίας της Γαλικίας, στην Ισπανία, όπου και άνοιξε το πρώτο κατάστημα Ζάρα το 1975. Σήμερα τα Ζάρα είναι πιθανότατα η πιο γοργά αναπτυσσόμενη αλυσίδα στον κόσμο, με 2.000 καταστήματα σε 60 χώρες (τριπλάσιος αριθμός από αυτόν του 2000). Τον Μάρτιο του 2006 ο όμιλος ξεπέρασε τη σουηδική H&M και έγινε έτσι η μεγαλύτερη αλυσίδα λιανικής της Ευρώπης στα καταστήματα μόδας.

Η εταιρεία χρησιμοποιεί ένα μοναδικό επιχειρηματικό μοντέλο που τους επέτρεψε να ανταγωνιστούν τα άλλα ποιοτικά σήματα με σχετικά χαμηλές τιμές. Για παράδειγμα, αναφέρεται ότι στα Ζάρα χρειάζονται μόνο δύο εβδομάδες για το σχεδιασμό και τη διάθεση ενός νέου προιόντος, ενώ το σύνηθες χρονικό διάστημα του κλάδου είναι περίπου εννέα μήνες. Τα καταστήματα Ζάρα λανσάρουν κάθε χρόνο περίπου 10.000 νέα σχέδια. Η αλυσίδα επίσης, σε αντίθεση με τα καθιερωμένα, έχει αντισταθεί στην τάση για μεταφορά των γραμμών παραγωγής σε χώρες με χαμηλό κόστος εργασίας. Η πιο ανορθόδοξη όμως στρατηγική που εφαρμόζεται είναι αυτή των μηδενικών δαπανών για διαφήμιση, αντίθετα η εταιρεία επενδύει ένα μέρος των κερδών της στη δημιουργία νέων καταστημάτων.

Ο σχεδιαστής μόδας Ντάνιελ Πιέτ (Daniel Piette) του οίκου Louis Vuitton έχει περιγράψει την εταιρεία ως την *πιο καινοτόμο και εντυπωσιακή αλυσίδα λιανικής στον κόσμο*.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ισπανίας
Κατηγορία:Καταστήματα μόδας
Κατηγορία:Inditex
Παραβολή (λογοτεχνία)

Στη λογοτεχνία η **παραβολή** ή και παρομοίωση, όπως λέγεται, αποτελεί αξιόλογο μέσο για την εναργέστερη παράσταση των εννοιών.

Η παραβολή συγγενεύει με τη μεταφορά και ζωντανεύει το κάθε από τη φαντασία «δυσύλληπτο» με την ομοίωσή του με κάτι αισθητό και γνωστό. Ο Λογγίνος στο *Περί ύψους* έργο του υποστηρίζει πως η παρομοίωση και η μεταφορά «*γειτνιάζουσιν*».

Μεγαλοπρεπείς παραβολές θεωρούνται οι αναφερόμενες από τον Όμηρο στα έπη του, οι οποίες και συνεχίσθηκαν στην επική ποίηση χωρίς όμως αυτό να σημαίνει πως καταφρονούνται εκείνες της πεζογραφίας ή ακόμη και της ρητορικής (Δημοσθένης, Υπερείδης κ.ά.).

Εννοείται πως οι παραβολές στη λογοτεχνία άλλοτε μεν παρουσιάζονται λεκτικά πλήρεις και αναπτυγμένες και άλλοτε συγκεκομμένες, σύντομες, συνοπτικές, πολλές φορές και στερούμενες και των εξωτερικών ακόμη γνωρισμάτων της παρομοίωσης.

Κατηγορία:Λογοτεχνική ορολογία
Κατηγορία:Ρητορικές τεχνικές
Κατηγορία:Πνευματικότητα
Κατηγορία:Μέσα πειθούς
Μονή Πλατυτέρας

Η **Ιερά Μονή Πλατυτέρας** βρίσκεται στη Κέρκυρα μεταξύ των προαστίων Αγίου Ρόκκου και Μανδουκίου. Κτίσθηκε το 1741 από τον λευκαδίτη ιερομόναχο Χρύσανθο Συρόπουλο και εγκαινιάστηκε στις 26 Νοεμβρίου 1743.

Η Μονή καταστράφηκε κατά τη πρώτη κατοχή των Γάλλων (1797-1799) αλλά ανακαινίσθηκε αμέσως. Ο Ναός της Μονής φέρει ωραίο ξυλόγλυπτο κεχρυσωμένο τέμπλο, ρυθμού ροκοκό οι δε εικόνες είναι άριστης ιταλικής τεχνοτροπίας εκτός των βυζαντινών εικόνων της Παναγίας που υπάρχουν πολλές, όπως επίσης πολλά και τα αφιερώματα των χριστιανών.

Εκτός των τάφων των ιδρυτών μοναχών, στον νάρθηκα βρίσκονται και οι τάφοι του Ιωάννη Καποδίστρια, του Κερκυραίου ιστορικού Ανδρέα Μουστοξύδη, του Κερκυραίου ιερέα και θεολόγου Γεωργίου Μεταλληνού και των Μητροπολιτών της Κέρκυρας Σεβαστιανού, Αλεξάνδρου καθώς και των εκάστοτε ηγουμένων της Μονής.

Τέλος η βιβλιοθήκη της Μονής Πλατυτέρας χαρακτηρίζεται πολύ αξιόλογη.

## Παραπομπές


## Πηγές
* Θύμης Κώστας, Η ιερά μονή Υπεραγίας Θεοτόκου Πλατυτέρας Κέρκυρας, Κέρκυρα 2002.
* Τζιβάρα Παναγιώτα - Σπ. Καρύδης, Η βιβλιοθήκη της μονής Πλατυτέρας Κέρκυρας,Χειρόγραφα-Έντυπα-Αρχείο, Αθήνα 2010.

Κατηγορία:Μονές της περιφερειακής ενότητας Κέρκυρας
Κατηγορία:Ιωάννης Καποδίστριας
Κεραμειές Κεφαλονιάς

Οι **Κεραμειές** ή **Κεραμιές** είναι οικισμός στα Επτάνησα και την Περιφερειακή Ενότητα Κεφαλληνίας.

## Γενικά στοιχεία
Οι Κεραμειές βρίσκονται στο νότιο τμήμα της Κεφαλονιάς και προς τα νότια παράλιά της, σε υψόμετρο 140 μέτρων. Υπήρξε η πρωτεύουσα του δήμου Λειβαθούς με το σχέδιο Καποδίστριας. Στο χωριό υπάρχει Δημαρχείο, Δημοτικό Σχολείο, το Βαλλιάνειο Γυμνάσιο και το Βαλλιάνειο Λύκειο, Κέντρο Εξυπηρέτησης Πολιτών (ΚΕΠ), ενώ παλιότερα λειτουργούσε Ταχυδρομείο και κατάστημα ΟΤΕ.μικρογραφία|193x193px|Το Βαλλιάνειο Γυμνάσιο.|αριστεράΟι Κεραμειές είναι πατρίδα των Εθνικών Ευεργετών Μαρή, Παναγή, και Ανδρέα Βαλλιάνου –μέλη της ευρύτερης οικογένειας των Βαλλιάνων–, που δώρισαν τα χρήματα για να κτιστεί η Εθνική Βιβλιοθήκη της Ελλάδος. Το σπίτι όπου γεννήθηκαν, αν και άντεξε στους σεισμούς του 1953, σήμερα έχει εγκαταλειφθεί ερειπωμένο. Μέλος της οικογένειας αυτής, η ηρωίδα  της Γαλλικής Αντίστασης, κατά τη διάρκεια του Β' Παγκοσμίου Πολέμου, Ελένη Βαλλιάνου ( 1909- 1944).

Οι Κεραμειές είναι τόπος καταγωγής και της ναυτικής οικογένειας Λυκιαρδόπουλου, που δραστηριοποιείται στις ναυτιλιακές επιχειρήσεις, με κύριο εκπρόσωπο τον Νικόλαο Διον. Λυκιαρδόπουλο (1866 - 1963). Η οικογένεια διατηρεί την επαφή της με το χωριό. 

## Διοικητικά στοιχεία
Ως οικισμός αναφέρεται επίσημα, μετά την Ένωση των Επτανήσων με την Ελλάδα, γραμμένος ως *Κεραμιαίς* το 1866 να προσαρτώνται στον τότε δήμο Άνω Λειβαθούς και το 1912 να ορίζονται έδρα της νεοϊδρυθείσας κοινότητας Κεραμίων. Το 1940 το όνομα του οικισμού διορθώνεται σε *Κεραμειαί.* Με το σχέδιο Καποδίστριας, το 1997 (και μέχρι το 2010 - σχέδιο Καλλικράτης) ορίζονται έδρα του δήμου Λειβαθούς. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελούν Κοινότητα που υπάγεται στην Δημοτική Ενότητα Λειβαθούς του Δήμου Αργοστολίου ενώ σύμφωνα με την απογραφή 2021 απογράφησαν 380 κάτοικοι ενώ με αυτήν του 2011 είχε 344.

## Παραπομπές


Κατηγορία:Δήμος Λειβαθούς
Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Κ
Νίκος Καρμίρης

Ο **Νίκος Καρμίρης** υπήρξε εκφωνητής και εμπορικός υπεύθυνος του πρώτου ραδιοφωνικού σταθμού της Ελλάδας και των Βαλκανίων, του Ραδιοφωνικού Σταθμού Θεσσαλονίκης (Χρίστου Τσιγγιρίδη). Ήταν ένας από τους πρώτους Έλληνες ραδιοφωνικούς εκφωνητές.

Απόφοιτος της Εμπορικής Σχολής, εργάζονταν στα γραφεία της Εφημερίδας Μακεδονία. Στα πλαίσια της συνεργασίας της εφημερίδας με το Ραδιοφωνικό Σταθμό, γνωρίστηκε με τον ιδρυτή του τελευταίου, Χρίστο Τσιγγιρίδη. Αυτός εντυπωσιάστηκε από τον ταχύ νου, την πρακτική σκέψη και την καθαρή φωνή του Καρμίρη και στα τέλη του 1936 τον ενέταξε στην ομάδα του ραδιοφωνικού σταθμού.

Ο Νίκος Καρμίρης, λαμβάνοντας υπόψη τις προοπτικές του ραδιοφωνικού σταθμού, αποφάσισε να οργανώσει τις διαφημίσεις και κατά συνέπεια άρχισαν να εμφανίζονται τα πρώτα έσοδα, εκ των οποίων ο ίδιος εισέπραττε μέρισμα σε ποσοστό 25%. Παράλληλα, ανέλαβε το λογιστήριο του σταθμού, κάνοντας απογραφές εσόδων-εξόδων, καθώς ο ίδιος ο ιδρυτής του σταθμού δεν έδειχνε ιδιαίτερο ενδιαφέρον για τα χρήματα. 

Ο Νίκος Καρμίρης επίσης συνέβαλε σημαντικά στην αναβάθμιση του προγράμματος του ραδιοφωνικού σταθμού, κάνοντας συστηματικές εκφωνήσεις και προετοιμάζοντας τα δελτία ειδήσεων και με την βοήθεια των διευθυντών της Εφημερίδας Μακεδονία, Γιάννη Ιωαννίδη και Κώστα Δημάδη. 

## Πηγές
* Πλέχοβα, Όλγα: *Το πρώτο Ελληνικό ραδιόφωνο... και το πρώτο των Βαλκανίων*, εκδ. Μπαρμπουνάκης 2002, ISBN 960-267-107-6 

* Κίσκιλας Παναγιώτης "*Μέρες Ραδιοφωνίας",* αυτοεκδ. Αθήνα 2003 ISBN 978-960-93-6151-4

* Τυροβούζης, Νέστορας: *Η εφημερίδα "Μακεδονία" και το "Ράδιο Τσιγγιρίδη"*, εκδ. University Studio Press 2005, ISBN 960-12-1440-2
* Ραδιοτηλεόραση Νο 216(1244) 31 Μαρτίου-6 Απριλίου 1974
* Δημοσιογραφία & Τύπος Ιανουάριος-Φεβρουάριος 2008

Κατηγορία:Πρωτοπόροι του ραδιοφώνου στην Ελλάδα
Κατηγορία:Ραδιοφωνική ιστορία
Μουσείο Ραδιοφωνίας Θεσσαλονίκης

Το **Μουσείο Ραδιοφωνίας Θεσσαλονίκης** στεγάζεται στη Νότια Πύλη της έκθεσης (Πύλη ΧΑΝΘ) και φιλοξενεί μια σειρά από εκθέματα από τη ραδιοφωνική ιστορία της πόλης. Διαχειρίζεται από την μη κερδοσκοπική εταιρία Μακεδονική Φωνοθήκη Φωνομουσείο, που ιδρύθηκε από τον Παναγιώτη Κίσκιλα. Στεγάζεται από τον Δεκέμβριο του 2000 σε κτίριο που παραχωρήθηκε από την Siemens, στο χώρο της ΔΕΘ, υπό την αιγίδα της ΕΡΤ3, της Siemens και της ΔΕΘ.

Το κτίσμα είναι 100 m² και περιλαμβάνει αυτή την στιγμή, μερικά από τα μηχανήματα του ιδρυτή του Πρώτου ραδιοφώνου στα Βαλκάνια, Χρίστου Τσιγγιρίδη. Επίσης, περιλαμβάνει παλαιό ραδιοφωνικό υλικό του Ραδιοφωνικού Σταθμού Μακεδονίας της ΕΡΤ (ΕΙΡ-ΥΕΝΕΔ), μηχανήματα του Στρατού, καθώς και μηχανήματα του ερασιτεχνικού σταθμού Ράδιο Νέστωρ. Αναμένονται ακόμη παλαιά μηχανήματα από το στοκ της ΕΡΤ Αθηνών, καθώς και μηχανήματα διαφόρων ερασιτεχνών συλλεκτών του ραδιοφώνου, όπως και από την SIEMENS Γερμανίας. Επιπρόσθετα, βρίσκεται στο στάδιο της επεξεργασίας, πλούσιο φωνητικό υλικό με δείγματα φωνών ανθρώπων που διαδραμάτισαν σημαντικό ρόλο στην Ελλάδα, το οποίο θα εμπλουτίσει την ιστοσελίδα του μουσείου στο διαδίκτυο μαζί με την Ιστορία της Ραδιοφωνίας συνοδεία πλούσιου φωτογραφικού υλικού.

Η προσπάθεια είναι η πρώτη που εκδηλώθηκε στην Ελλάδα, για να συμπληρωθεί λίγα χρόνια αργότερα από το **Μουσείο Ραδιοφωνίας Αθήνα 9.84**.

Το μουσείο έχει ελεύθερη είσοδο. Λειτουργεί ετησίως κατά τη διάρκεια της ΔΕΘ, ενώ κατά την υπόλοιπη χρονιά μετά από ραντεβού.

## Εξωτερικοί σύνδεσμοι
* Ιστοσελίδα Ραδιομουσείου

Κατηγορία:Ελληνικό ραδιόφωνο
Ραδιοφωνου
Ραδιοφωνιας